《感兴 其四》
清代·黄任

巨鳞潜深池，好鸟鸣高枝。物性无改移，安知彼是非。

化声不相待，和之以天倪。青蝇止樊棘，白璧生瑕疵。

良由势使然，扁石履斯卑。何不矫健翮，高举盘天嬉。

冥冥千仞冈，弋人何篡之。

作者简介：黄任（1683一1768）字于莘，又字莘田，因喜藏砚，自号十砚老人、十砚翁，清代著名诗人，藏砚家，永福（今福建永泰县）人。康熙四十一年举人，官广东四会知县，罢官归，船中所载惟砚石。归里后生活清苦。工诗，以轻清流丽为时人所称，七绝尤负盛名。著有《秋江集》《香草笺》。